Diari Oficial de la Generalitat Valenciana


Sumari del DOGV 10832, del 20-12-2024 (2024/13049)

EXTRACTE de la Resolució d'11 de desembre de 2024, del Rectorat, per la qual es convoca el III Concurs de microrelats exprés de la Universitat d'Alacant - 2025.
----------------------------------------------------------------------------------------------------------------------------------------------------------------

### Dades del document

Número de DOGV
:   10165

Data del DOGV
:   20-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13894

CVE
:   YKCF-V-5368-95034

Data del document
:   11-12-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica
    * professió literària
    * literatura

BDNS (identif.): 803119

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/803119>

*Primer. Beneficiaris*

Totes les persones majors d'edat i de qualsevol nacionalitat podran participar en aquesta convocatòria i sol·licitar els premis que es concedeixen, sempre que l'obra estiga escrita en castellà.

La condició de beneficiari/ària en aquesta convocatòria es podrà obtenir amb la facilitació de les dades d'identificació personal.

*Segon. Objecte*

L'objecte d'aquesta convocatòria és la concessió de premis, en règim de concurrència competitiva, per a promoure la formació d'una societat de lectors i lectores en què es valore la lectura com a instrument que permeta millorar el nivell educatiu i desenvolupar la creativitat, la sensibilitat i el pensament crític.

La seu de la Universitat d'Alacant a Villena, la Comparsa de Pirates i el Portal Amalio Gran organitzen el III Concurs de microrelats exprés que tindrà lloc al mercat municipal de Villena.

*Tercer. Bases reguladores*

Les bases reguladores i convocatòria estan publicades de manera conjunta en el *Butlletí Oficial de la Universitat d'Alacant*  de dia 16 de desembre de 2024, en la següent URL:

<https://www.boua.ua.es/Acuerdos/DescargarAcuerdo/54226>

*Quarta. Quantia*

La dotació del premi lliurat per la Universitat d'Alacant és d'un màxim de 100 euros.

Es concedirà un nombre màxim de tres premis, la quantia dels quals serà assignada de la manera següent:

– Primer premi, valorat en 100 euros, lliurat per la Universitat d'Alacant, a través de la seu universitària de Villena.

– Segon premi, valorat en 75 euros, adjudicat per la Comparsa de Pirates de Villena.

– Tercer premi, valorat en 60 euros, que consistirà en dos vals de 30 euros per a l'adquisició de productes en comerços homologats, atorgat pel Saló de la Cervesa i Vinoli.

*Cinquè. Termini de presentació de sol·licituds*

La convocatòria es publicarà en el BOUA amb caràcter informatiu, de manera prèvia a la publicació de l'extracte en el DOGV.

El termini de presentació comença el dia 8 de febrer de 2025, a les 12 hores, i acaba el mateix dia 8 de febrer de 2025 en el mercat municipal de Villena.

*Sisè. Altres dades*

Criteris d'adjudicació:

L'assignació dels premis es realitzarà atenent la qualitat dels microrelats sobre la base de l'estructura, el contingut i l'originalitat, i es tindrà en compte estrictament la puntuació final obtinguda com a mitjana dels/les membres del jurat.

– L'originalitat, la creativitat i la imaginació, fins a quatre punts.

– El contingut i la qualitat literària, fins a tres punts.

– L'estructura i la tècnica narrativa, fins a tres punts.

  

Alacant, 11 de desembre de 2024

El rector (p. d. R 03.10.2024)

Catalina Iliescu Gheorghiu

Vicerectora de Cultura, Esport i Extensió Universitària